SCB ผนึก ADVANC ตั้ง “เอไอเอสซีบี” ลุยสินเชื่อผ่านดิจิทัลแพลตฟอร์ม
SCB ผนึก ADVANC ตั้ง “เอไอเอสซีบี” ลุยบริการด้านสินเชื่อผ่านดิจิทัลแพลตฟอร์ม หวังสร้างการเข้าถึงบริการทางการเงินที่สะดวกมากยิ่งขึ้น ทุนจดทะเบียน 600 ลบ. สัดส่วนถือ 50:50
25 ต.ค. 2564

ธนาคารไทยพาณิชย์ จำกัด (มหาชน) หรือ SCB และ บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า เมื่อวันที่ 25 ตุลาคม 2564 ได้จดทะเบียนจัดตั้งบริษัทร่วมทุนแห่งใหม่ร่วมกัน ต่อกระทรวงพาณิชย์ภายใต้ชื่อ บริษัท เอไอเอสซีบี จำกัด (AISCB) ด้วยทุนจดทะเบียน 600,000,000 บาท จำนวน 6,000,000 หุ้น ราคาหุ้นละ 100 บาท
โดย SCB และ ADVANC ถือหุ้นในสัดส่วน 50:50 สัดส่วนเงินลงทุนฝ่ายละ 300,000,000 บาท เพื่อวัตถุประสงค์หลักในการประกอบธุรกิจให้บริการด้านสินเชื่อผ่านดิจิทัลแพลตฟอร์ม (Digital Lending) เพื่อสร้างการเข้าถึงบริการทางการเงินที่สะดวกมากยิ่งขึ้น
 